Əzizağa Əzizov

Əzizağa Ağayar oğlu Əzizov (20 oktyabr 1960, Hacıqabul, Azərbaycan SSR, SSRİ) — Azərbaycanlı aktyor, Azərbaycanın əməkdar artisti (2015).

Həyatı
20 oktyabr 1960-cı ildə Hacıqabul rayonunda anadan olmuşdur. Hərbi dənizçilik sahəsinə üz tutmaq istəsə də, təsadüf nəticəsində incəsənət sahəsinə gəlmişdir. 1983-cü ildə M.A.Əliyev adına Azərbaycan Dövlət İncəsənət İnstitutunun Musiqili Komediya aktyoru fakültəsini bitirib.

İş fəaliyyətinə 1985-ci ildə Gəncə Dövlət Dram teatrına II kateqoriyalı aktyor kimi başlayıb.

1986-cı ildən Azərbaycan Dövlət Opera və Balet Teatrında işləyib. 

1999-cu ildən Azərbaycan Dövlət Musiqili Komediya Teatrında aktyor vəzifəsində çalışır. Teatrda çalışdığı illərdə Ə.Əzizov özünü epizodik və əsas rolların bacarıqlı ifaçısı kimi göstərib. Azərbaycan dramaturqlarının eləcə də, xarici ölkə yazıçılarının əsərlərində onlarla yadda qalan surətlər yaradıb. "O olmasın, bu olsun"da Qoçu, "Bankir adaxlı"da Zaur, "Əlin cibində olsun"da 1-ci adam, "Volqalı canan"da Doymarov, "Səhnədə məhəbbət"də Şvartseneger, "Aldın payını, çağır dayını"da Məzarov, "Bir günlük xəlifəlik"də şah və s. kimi yaddaqalan obrazları yaratmış Ə.Əzizov, həmçinin televiziya tamaşalarında və verlişlərində də duzlu, məzəli obrazlar yaratmaqda davam edir.

14 sentyabr 2015-ci ildə Azərbaycanın əməkdar artisti fəxri adına layiq görülmüşdür. 1 may 2017-ci ildə, 9 may 2018-ci ildə, 10 may 2019-cu ildə, 10 may 2022-ci ildə, 6 may 2023-cü ildə və 9 may 2024-cü ildə Prezident Mükafatına layiq görülmüşdür.

Evlidir, 2 övladı var.

 Filmoqrafiya 
 İl  Film  Rol  Qeyd2002  Yaşıl eynəkli adam-3 (film, 2002)   2003  Dəvətnamə (film, 2003)   2004  Şans (film, 2004)    2006  Hərənin öz payı+tayı (film, 2006)    2008  Ci-Mi (film, 2008)  Maxmud  Baș rol2008  Qovğalı kəndinin gecələri (film, 2008)   2011  Aramızda qalsın (film, 2011-2013)  Əjdər  Orta rol2012  Varlı qız, kasıb oğlan (teleserial, 2012)  Azad   Epizodik rol2013  Bir ailəm var (teleserial, 2013)  Kərim 2016  2 ömür (film, 2016-2017)  Azad  2017  Baldız (teleserial, 2017)  Müşfiq Hüseynov 

 İstinadlar 

 Mənbə 
 Əzizağa Əzizov

 Xarici keçidlər 
 Səda - “Qızıl toy” tamaşası keçirilib

Kateqoriya:Azərbaycan aktyorları
Kateqoriya:Azərbaycan Dövlət Mədəniyyət və İncəsənət Universitetinin məzunları
Kateqoriya:Hacıqabulda doğulanlar
Kateqoriya:XXI əsr Azərbaycan aktyorları